**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL NEKILNOJAMOJO TURTO GRIOVIMO IR NURAŠYMO “ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant nugriauti ir nurašyti Klaipėdos miesto savivaldybei priklausantį netinkamą naudoti nekilnojamąjį turtą (priedas).

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybei nuosavybės teise priklauso nekilnojamasis turtas, Klaipėdoje: Negyvenamas pastatas – moksleivių techninės kūrybos centras, Strėvos g. 5, sandėliai – Strėvos g. 5, kiemo statiniai – Strėvos g. 5, pastatas – darželis-lopšelis, Strėvos g. 9 su kiemo statiniais, ūkinis pastatas – Strėvos g. 9. Nurodyti pastatai savivaldybės funkcijų vykdymui nenaudojami.

 Vadovaujantis Lietuvos Respublikos 2006 m. spalio 10 nutarimo Nr. 985 (Lietuvos Respublikos Vyriausybės 2015 m. liepos 1 nutarimo Nr. 711 redakcija) „Dėl lėšų, skirtų privažiavimo prie Klaipėdos Valstybinio Jūsų uosto keliams rekonstruoti ir tiesti, uosto plėtrai trukdančių savivaldybei nuosavybės teise priklausančių statinių netekimui ir pašalinimui iš uosto teritorijos bei uosto rezervinių teritorijų kompensuoti, perdavimo savivaldybei tvarkos aprašo“ 9 punktu „Savivaldybė pašalina iš uosto teritorijos bei uosto rezervinių teritorijų savivaldybei nuosavybės teise priklausančius statinius, trukdančius uosto plėtrai, kurie trukdo rekonstruoti ir tiesti privažiuojamus kelius, ir savivaldybei priklausančius statinius, kurie trukdo rekonstruoti ir tiesti privažiuojamuosius kelius“. Uosto direkcija pagal lėšų sutartį perduos savivaldybei lėšas statinių pašalinimo išlaidoms apmokėti pagal savivaldybės pateiktas ir dokumentus, patvirtinančius patirtas faktines išlaidas.

Klaipėdos miesto savivaldybės administracijos direktoriaus įsakymu pastatai pripažinti netinkamais naudoti, nes trukdo statyti naujus arba rekonstruoti esamus statinius arba teritorijas.

**3. Kokių rezultatų laukiama.**

 Šie pastatai trukdo privažiavimui prie Klaipėdos valstybinio jūrų uosto keliams rekonstruoti ir tiesti. Nurašius ir nugriovus nurodytus pastatus bus atlaisvinta teritorija uosto veiklai vykdyti.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Statinių pašalinimo išlaidas pagal lėšų sutartį įsipareigoja padengti Klaipėdos valstybinio jūrų Uosto direkcija.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – bus sutvarkyta teritorija, kuri galės būti panaudota su Klaipėdos valstybinio jūrų uosto veikla susijusioms funkcijoms vykdyti.

Teikiame svarstyti šį sprendimo projektą.

Turto skyriaus vedėjas Edvardas Simokaitis